जिला विधिक सेवा प्राधिकरण की मासिक बैठक में पीड़ित प्रतिकर आवेदन, अंडर ट्रायल रिव्यू कमेटी व निशुल्क विधिक सहायता के आवेदन पर लिया निर्णय।
राजसमन्द में आज जिला विधिक सेवा प्राधिकरण कार्यालय मे मासिक बैठक का आयोजन किया गया। मे 08 लाख 90 हजार की राशि स्वीकृत की गई।
राजसमन्द में जिला विधिक सेवा प्राधिकरण कार्यालय मे मासिक बैठक का आयोजन किया गया। बैठक मे 08 लाख 90 हजार की राशि स्वीकृत की गई।
जिला विधिक सेवा प्राधिकरण अध्यक्ष आलोक सुरोलिया (जिला एवं सेशन न्यायाधीश) की अध्यक्षता में जिला विधिक सेवा प्राधिकरण की मासिक बैठक का आयोजन में 8 लाख 90 हजार रूपए की राशि स्वीकृत की गई।
बैठक में राजस्थान पीड़ित प्रतिकर के आवेदन, अंडर ट्रायल रिव्यु कमेटी, निःशुल्क विधिक सहायता के आवेदनों पर विचार-विमर्श किया गया।
जिला विधिक सेवा प्राधिकरण राजसमंद के सचिव मनीष कुमार वैष्णव ने बताया कि बैठक में प्राप्त 02 पोक्सो, 01 हत्या, 5 बालश्रम, 02 एससी/एसटी एवं 01 बलात्संग के प्रकरणों के आवेदन पत्रों पर विचार विमर्श करने हेतु कमेटी के समक्ष रखे गये जिनमें 02 पोक्सों के प्रकरण में 06 लाख रूपये की अंतिम प्रतिकर राशि, 01 हत्या के प्रकरण में 01 लाख 25 हजार अंतरिम प्रतिकर, 05 बालश्रम के प्रकरणों में 40 हजार अंतरिम प्रतिकर एवं 01 बलात्कार के प्रकरण में 01 लाख 25 हजार रुपए अंतरिम प्रतिकर की राशि स्वीकृत की गयी।
साथ ही निःशुल्क विधिक सहायता के प्राप्त 16 आवेदनों पर पैरवी हेतु लिगल डिफेंस काउंसलर को नियुक्ति हेतु अनुमोदन किया गया।
उन्होंने बताया कि राजस्थान पीड़ित प्रतिकर स्कीम, 2011 के अन्तर्गत हत्या, बलात्कार, लूट, एसिड अटैक आदि अपराध के परिणाम स्वरूप हानि या क्षति से ग्रस्त व्यक्तियों एवं उनके आश्रितों के पुनर्वास हेतु धारा 357क दण्ड प्रक्रिया संहिता, 1973 एवं राजस्थान सरकार द्वारा लागू की गई इस स्कीम के अन्तर्गत ‘‘पीड़ित प्रतिकर निधि’’ के नाम से एक निधि का गठन किया गया है, जिसके तहत इस प्रकार के अपराध से पीडित पक्ष को अधिकतम 05 लाख रुपये तक की राशि प्रतिकर/पुनर्वास हेतु जिला विधिक सेवा प्राधिकरण द्वारा प्रदान की जाती है।
उक्त बैठक में कमेटी के सदस्य सुरेंद्र पुरोहित, न्यायाधीश, मोटर दुर्घटना अधिकरण, मनीष कुमार वैष्णव, सचिव, जिला विधिक सेवा प्राधिकरण, गीता पाठक, मुख्य न्यायिक मजिस्ट्रेट, राम चरण शर्मा, अतिरिक्त जिला कलक्टर, श्री शिव लाल बैरवा अतिरिक्त पुलिस अधीक्षक एवं बार अध्यक्ष श्री ललित साहू उपस्थित रहे।